pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ศบค. เคาะปรับพื้นที่สีเขียวทั่วประเทศ - เปิดสถานบันเทิงตาม กม. กำหนด - ยกเลิก Thailand Pass
วันศุกร์ที่ 17 มิถุนายน 2565
ศบค. เคาะปรับพื้นที่สีเขียวทั่วประเทศ - เปิดสถานบันเทิงตาม กม. กําหนด - ยกเลิก Thailand Pass
.....
ที่ประชุม ศบค. (17 มิ.ย. 65) เห็นชอบการปรับระดับพื้นที่สถานการณ์ทั่วราชอาณาจักร โดยจะมีผลตั้งแต่ประกาศในราชกิจจานุเบกษา ดังนี้
.
-พื้นที่สถานการณ์ : ปรับระดับพื้นที่สถานการณ์เป็นระดับเฝ้าระวัง (สีเขียว) ทั่วประเทศ
-การบริโภคเครื่องดื่มแอลกอฮอล์ในร้านอาหาร : เปิดบริการได้ตามปกติตามมาตรการป้องกันโรค
-สถานประกอบการประเภทสถานบันเทิง : เปิดบริการได้ตามกฎหมายกําหนด
-การเคลื่อนย้ายแรงงานต่างด้าว : ดําเนินการได้ตามปกติ
-การคัดกรองอุณหภมิ : ไม่มีความจําเป็นต้องคัดกรองอุณหภูมิในอาคารสถานที่
-การเว้นระยะห่าง : แนะนําให้มีการเว้นระยะห่างตามความเหมาะสม เพื่อลดความเสี่ยงต่อการแพร่เชื้อ
-มาตรการการรวมกลุ่ม : ตรวจคัดกรอง ATK กรณีเป็นผู้ป่วยสงสัยที่มีอาการทางเดินหายใจ และหากมีการรวมกลุ่มเกิน 2,000 คน ขอให้แจ้ง คกก.โรคติดต่อจังหวัด เพื่อเฝ้าระวังการระบาด
.
สําหรับมาตรการสวมหน้ากาก แบ่งเป็น
1.ประชาชนกลุ่มเฉพาะ :
- กลุ่ม 608 ที่ไม่ได้รับวัคซีนครบตามเกณฑ์ ควรสวมหน้ากาก เมื่ออยู่ร่วมกับบุคคลอื่น
- ผู้ติดเชื้อ/ผู้สัมผัสเสี่ยงสูง ให้สวมหน้ากากตลอดเวลา เมื่อจําเป็นต้องอยู่ร่วมกับบุคคลอื่น
.
2.สําหรับประชาชนทั่วไป/ผู้ใช้บริการ :
- ภายนอกอาคาร ที่โล่งแจ้ง ให้สวมหน้ากากเมื่ออยู่ร่วมกับบุคคลอื่นที่ไม่สามารถเว้นระยะห่าง มีความแออัด มีการรวมกลุ่มคนจํานวนมาก หรือมีการระบายอากาศไม่ดี
- ภายในอาคาร ให้สวมหน้ากาก โดยสามารถถอดหน้ากากได้กรณีอยู่คนเดียว/ อยู่กับบุคคลอื่นที่สามารถเว้นระยะห่างได้ ไม่รวมกลุ่มแออัด และอยู่ในที่ระบายอากาศได้ดี/ มีกิจกรรมที่จําเป็นต้องถอดหน้ากาก เช่น รับประทานอาหาร ออกกําลังกาย ฯลฯ
.
และตั้งแต่ 1 ก.ค. 65 เป็นต้นไป จะมีการยกเว้นการลงทะเบียน Thailand Pass ของชาวต่างชาติ/ ยกเลิกมาตรการคัดกรองอุณหภูมิ ณ ช่องทางเข้าออกระหว่างประเทศ/ ยกเลิกการกําหนดเงินประกัน (ส่งเสริมการซื้อประกัน)
.
อ่านเพิ่มเติม คลิก https://www.thaigov.go.th/news/contents/details/55826
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.พม. ห่วงใยประชาชนเดือดร้อนจากน้ำป่าไหลหลากในพื้นที่ จ.พิษณุโลก พร้อมสั่งทีม One Home พม. เร่งช่วยเหลือเต็มที่
วันอังคารที่ 2 สิงหาคม 2565
รมว.พม. ห่วงใยประชาชนเดือดร้อนจากน้ําป่าไหลหลากในพื้นที่ จ.พิษณุโลก พร้อมสั่งทีม One Home พม. เร่งช่วยเหลือเต็มที่
รมว.พม. ห่วงใยประชาชนเดือดร้อนจากน้ําป่าไหลหลากในพื้นที่ จ.พิษณุโลก พร้อมสั่งทีม One Home พม. เร่งช่วยเหลือเต็มที่
วันที่ 1 ส.ค. 65นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)มีความห่วงใยประชาชนที่ได้รับผลกระทบจากเหตุการณ์ฝนตกหนัก เมื่อช่วงเช้าของวานนี้ (31 ก.ค. 65) ทําให้น้ําป่าจากเทือกเขาไหลหลากเข้าท่วมบ้านบ่อโพธิ์ หมู่ 1 ตําบลบ่อโพธิ์ อําเภอนครไทย จังหวัดพิษณุโลก ซึ่งบางจุดมีน้ําท่วมบ้านเรือนสูงกว่า 150 เซนติเมตร ทั้งนี้ มีบ้านเรือนประชาชนได้รับความเสียหายกว่า 40 หลังคาเรือน รวมทั้งสิ่งของเครื่องใช้ที่จําเป็นภายในบ้านและผลผลิตทางการเกษตร ซึ่งขณะนี้ นายรณรงค์ นครจินดา รองผู้ว่าราชการจังหวัดพิษณุโลก พร้อมด้วย นางอรนุช ชัยชาญ พัฒนาสังคมและความมั่นคงของมนุษย์จังหวัดพิษณุโลก และทีม One Home พม. จังหวัดพิษณุโลก รวมทั้งหน่วยงานที่เกี่ยวข้อง ได้ร่วมลงพื้นที่สํารวจความเสียหาย โดยเฉพาะครอบครัวกลุ่มเปราะบางที่มีเด็ก ผู้สูงอายุ คนพิการ และเร่งให้การช่วยเหลือตามภารกิจกระทรวง พม. โดยได้มอบถุงยังชีพให้แก่ประชาชนผู้ได้รับผลกระทบ จํานวน 39 หลังคาเรือน เพื่อบรรเทาความเดือดร้อนในเบื้องต้น อีกทั้งประสานหน่วยงานในพื้นที่เพื่อเตรียมที่พักชั่วคราว นอกจากนี้ จะพิจารณาเงินสงเคราะห์ช่วยเหลือผู้ประสบปัญหาทางสังคมกรณีฉุกเฉินโดยด่วนต่อไป ทั้งนี้ สามารถติดต่อกระทรวง พม. เพื่อขอความช่วยเหลือตลอด 24 ชั่วโมง ได้ที่ สายด่วน พม. โทร. 1300 และสํานักงานพัฒนาสังคมและความมั่นคงของมนุษย์จังหวัด ตลอดจนอาสาสมัครพัฒนาสังคมและความมั่นคงของมนุษย์ (อพม.) ในพื้นที่ได้อีกด้วย
รัฐบาลไทย-ข่าวทำเนียบรัฐบาล-ทูตอาร์เจนตินาอำลา นายกฯ ชื่นชมโครงการ Phuket Sandbox และพร้อมสนับสนุนการผลักดันความร่วมมือทุกมิติระหว่างกัน
วันจันทร์ที่ 18 ตุลาคม 2564
ทูตอาร์เจนตินาอําลา นายกฯ ชื่นชมโครงการ Phuket Sandbox และพร้อมสนับสนุนการผลักดันความร่วมมือทุกมิติระหว่างกัน
ทูตอาร์เจนตินาอําลา นายกฯ ชื่นชมโครงการ Phuket Sandbox และพร้อมสนับสนุนการผลักดันความร่วมมือทุกมิติระหว่างกัน
วันนี้ (18 ตุลาคม 2564) เวลา 11.00 น. นางมารีอา อาลีเซีย กุซโซนี เด โซนเชน (Mrs. Maria Alicia Cuzzoni de Sonschein) เอกอัครราชทูตสาธารณรัฐอาร์เจนตินาประจําประเทศไทย เข้าอําลา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสพ้นหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล โดยนายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงสาระสําคัญของการหารือ ดังนี้
นายกรัฐมนตรีขอบคุณ และชื่นชมผลงานของเอกอัครราชทูตฯ ที่ช่วยกระชับความสัมพันธ์อันดีระหว่างไทย-อาร์เจนตินา ซึ่งนับเป็นมิตรประเทศที่สําคัญของไทยและเป็นคู่ค้าที่สําคัญในกลุ่มประเทศลาตินอเมริกาและแคริบเบียน มีความสัมพันธ์ที่ราบรื่นและยาวนาน ทั้งนี้ หวังว่าเอกอัครราชทูตอาร์เจนตินาฯ คนใหม่จะสานต่อความร่วมมือกันต่อไป โอกาสนี้ นายกรัฐมนตรีได้ฝากความปรารถนาดีไปยังนายอัลเบร์โต อันเฆล เฟร์นันเดซ ประธานาธิบดีอาร์เจนตินา และหวังว่าทั้งสองประเทศจะเพิ่มพูนความร่วมมือกันเพื่อฟื้นฟูความร่วมมือภายหลังสถานการณ์โควิด-19 คลี่คลาย และมีโอกาสในการแลกเปลี่ยนการเยือนทุกระดับได้ในอนาคต
เอกอัครราชทูตอาร์เจนตินาฯ รู้สึกภูมิใจและเป็นเกียรติที่ได้ปฏิบัติหน้าที่ในไทยตลอดระยะเวลาที่ผ่านมา พร้อมกล่าวชื่นชมความสัมพันธ์ของทั้งสองประเทศที่มีความใกล้ชิด โดยไทยและอาร์เจนตินาครบรอบ 66 ปี การสถาปนาความสัมพันธ์ระหว่างกัน ในปี 2564 และทั้งสองประเทศยังมีศักยภาพอีกมากในความร่วมมือด้านเศรษฐกิจ การพัฒนาทรัพยากรมนุษย์ การเกษตรและปศุสัตว์ วัฒนธรรม และความร่วมมือด้านพลังงานนิวเคลียร์เพื่อสันติ ทั้งนี้ แม้ว่าเอกอัครราชทูตอาร์เจนตินาฯจะพ้นตําแหน่ง แต่ยังคงยืนยันสานต่อความร่วมมือและส่งเสริมความร่วมมือระหว่างทั้งสองประเทศต่อไปในทุกมิติที่ทั้งสองฝ่ายมีผลประโยชน์ร่วมกัน
โอกาสนี้ เอกอัครราชทูตอาร์เจนตินาฯ ยังกล่าวขอบคุณความร่วมมือจากรัฐบาลตลอดระยะเวลาที่ผ่านมา เอกอัครราชทูตฯ ชื่นชมการดําเนินนโยบายของนายกรัฐมนตรีในการเปิดประเทศเพื่อฟื้นฟูเศรษฐกิจ เห็นได้จากความสําเร็จของโครงการ Phuket Sandbox ที่ได้ฟื้นฟูการท่องเที่ยวของไทยให้กลับมามีชีวิตชีวา ทั้งนี้ โดยส่วนตัวเอกอัครราชทูตฯ ชื่นชอบการท่องเที่ยวที่ภูเก็ต ซึ่งได้มีโอกาสไปท่องเที่ยวหลายครั้ง และมีความความประทับใจต่อธรรมชาติและสถานที่ท่องเที่ยวที่สวยงามในประเทศไทย และมิตรภาพที่ดีของคนไทย
รัฐบาลไทย-ข่าวทำเนียบรัฐบาล-โฆษก ศบค. ยืนยันมีเตียงผู้ป่วยเพียงพอสำหรับผู้ป่วยรายใหม่และผู้ป่วยวิกฤต ย้ำระยะห่างการเข้ารับวัคซีนแอสตร้าเซเนก้าเข็ม 1 และ 2 อยู่ที่ 12 สัปดาห์
วันพุธที่ 23 มิถุนายน 2564
โฆษก ศบค. ยืนยันมีเตียงผู้ป่วยเพียงพอสําหรับผู้ป่วยรายใหม่และผู้ป่วยวิกฤต  ย้ําระยะห่างการเข้ารับวัคซีนแอสตร้าเซเนก้าเข็ม 1 และ 2 อยู่ที่ 12 สัปดาห์
โฆษก ศบค. ยืนยันมีเตียงผู้ป่วยเพียงพอสําหรับผู้ป่วยรายใหม่และผู้ป่วยวิกฤต  ย้ําระยะห่างการเข้ารับวัคซีนแอสตร้าเซเนก้าเข็ม 1 และ 2 อยู่ที่ 12 สัปดาห์
วันนี้ (23 มิถุนายน 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล นายแพทย์ ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ชี้แจงถึงการแก้ไขปัญหาจํานวนเตียงสําหรับผู้ป่วยติดเชื้อรายใหม่และผู้ป่วยขั้นวิกฤต ซึ่งปัจจุบันยอดจํานวนผู้ป่วยติดเชื้อส่วนมากอยู่ในพื้นที่กรุงเทพมหานครและปริมณฑล และส่วนมากเป็นผู้ป่วยสีเขียว จึงได้พิจารณาให้กรุงเทพมหานครย้ายผู้ป่วยสีเขียวเข้ารับการรักษาสังเกตอาการต่อใน Hospitel เพื่อให้มีจํานวนเตียงว่างมากขึ้น สําหรับผู้ป่วยสีแดงและสีเหลือง อาจมีการปรับศักยภาพโรงพยาบาลในพื้นที่เพื่อให้สามารถรองรับผู้ป่วยอาการหนักได้ด้วยการเพิ่มอุปกรณ์ทางการแพทย์ อาทิ โรงพยาบาลผู้สูงอายุ บางขุนเทียน และหากบุคลาการทางการแพทย์ของภาครัฐไม่เพียงพอ ก็อาจจําเป็นต้องได้รับความช่วยเหลือจากบุคลากรทางการแพทย์จากภาคเอกชน หรือหน่วยงานเอกชน อาทิ การสร้างสถานที่ และเตียง icu สําหรับดูแลผู้ป่วยอาการหนักในโรงพยาบาลราชวิถี เป็นต้น
ในตอนท้าย โฆษก ศบค. ยืนยันมาตรฐานการเว้นระยะห่างการรับวัคซีนแอสตร้าเซเนก้าระหว่างเข็ม 1 และเข็ม 2 อยู่ที่ 12 สัปดาห์ ในส่วนของ 16 สัปดาห์นั้น ชี้แจงว่าเป็นการยืดระยะเวลาของแต่ละประเทศที่อาจพบว่าผู้ที่จะเข้ารับวัคซีนมีอาการเจ็บไข้ได้ป่วย หรือมีเหตุที่ต้องยืดระยะเวลาการเข้ารับวัคซีนเข็ม 2 รวมถึงการบริหารจัดการวัคซีนของแต่ละประเทศที่ต้องการเพิ่มจํานวนผู้ได้รับวัคซีนเข็มที่ 1 แต่ในประเทศไทยยังคงยึดที่ 12 สัปดาห์ และสําหรับผู้ที่มีเหตุจําเป็นต้องยืดระยะเวลาให้ขึ้นอยู่กับดุลยพินิจของแพทย์
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ครม. เห็นชอบอนุมัติโครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 กรอบวงเงิน 8,070.724 ล้านบาท เริ่มต้น 1 ก.พ. นี้
วันจันทร์ที่ 24 มกราคม 2565
ครม. เห็นชอบอนุมัติโครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 กรอบวงเงิน 8,070.724 ล้านบาท เริ่มต้น 1 ก.พ. นี้
ครม. เห็นชอบอนุมัติโครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 กรอบวงเงิน 8,070.724 ล้านบาท เริ่มต้น 1 ก.พ. นี้
วันนี้ (24 ม.ค. 65) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีมีมติเห็นชอบ โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 กรอบวงเงิน 8,070.724 ล้านบาท และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 กรอบวงเงิน 1,351.981 ล้านบาท เพื่อช่วยเหลือ เยียวยา และลดภาระค่าใช้จ่ายให้แก่กลุ่มผู้มีบัตรสวัสดิการแห่งรัฐ และผู้ที่ต้องการ ความช่วยเหลือเป็นพิเศษในช่วงที่มีการแพร่ระบาดของโรคโควิด-19 โดยมีระยะเวลาดําเนินโครงการตั้งแต่เดือน ก.พ. – เม.ย. 65
โฆษกประจําสํานักนายกรัฐมนตรี กล่าวเพิ่มเติมว่า ที่ประชุมฯ ยังได้มีความเห็นให้พิจารณาปรับช่วงเวลาเริ่มต้นของโครงการให้เร็วขึ้นเป็นวันที่ 1 ก.พ. 65 จากเดิม ที่กําหนดไว้ในวันที่ 21 ก.พ. 65 เพื่อให้ภาครัฐสามารถให้ความช่วยเหลือ แก่ประชาชนผู้ถือบัตรในโครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4จํานวนไม่เกิน 13.45 ล้านคน (ณ วันที่ 25 มกราคม 2565) และ โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 จํานวน 2.25 ล้านคน ให้สามารถซื้อสินค้าจากร้านธงฟ้า ร้านค้า หรือผู้ให้บริการที่เข้าร่วมโครงการคนละครึ่ง ระยะที่ 4 ไม่เกิน 200 บาทต่อคนต่อเดือน เป็นระยะเวลา 3 เดือน ตั้งแต่วันที่ 1 กุมภาพันธ์ รวมทั้งสิ้น 600 บาทต่อคน ตลอดระยะเวลาโครงการ
“ทั้งนี้ ได้มี พิจารณาปรับปรุงหลักเกณฑ์ และเงื่อนไขของโครงการ ให้สอดคล้องกับ การปรับช่วงเวลาเริ่มต้นของโครงการ เพื่อช่วยเหลือประชาชนผู้มีรายได้น้อย ในสถานการณ์ในปัจจุบันที่ค่าครองชีพ ที่มีแนวโน้มเพิ่มสูงขึ้นได้อย่างรวดเร็วยิ่งขึ้น รวมถึงยังได้กําหนดมาตรการเพิ่มเติมในการกํากับและติดตาม การดําเนินโครงการ เพื่อป้องกันการแสวงหา ประโยชน์จากการดําเนินโครงการโดยมิชอบได้ อาทิ ร้านค้าที่รับสแกนสิทธิ์แลกเปลี่ยนเป็นเงินสด อีกด้วย” นายธนกรกล่าว
รัฐบาลไทย-ข่าวทำเนียบรัฐบาล-รฟม. โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
วันพุธที่ 24 สิงหาคม 2565
รฟม. โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
ขอแนะนําช่องทางใหม่ สําหรับติดตามข่าวสารและความเคลื่อนไหว
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมขอแนะนํา 2 ช่องทางใหม่ สําหรับติดตามข่าวสาร ความเคลื่อนไหวโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) โดยประชาชนที่อยู่ในแนวสายทาง รวมถึงประชาชนทั่วไปที่ต้องการรับข้อมูลข่าวสารประชาสัมพันธ์ที่น่าสนใจของโครงการฯ สามารถสแกน QR Code เพื่อเพิ่มเพื่อนผ่าน Facebook Fanpage : โครงการรถไฟฟ้าสายสีม่วง ช่วงเตาปูน - ราษฎร์บูรณะ และ Line@ ได้ที่ ID Line : @mrtpurpleline รฟม. ขอเชิญชวนกดเพิ่มเพื่อนและแอดไลน์กันไว้ จะได้ไม่พลาดข้อมูลข่าวสารสําคัญ
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-อภ. ลงนามซื้อ ATK 8.5 ล้านชุด เร่งกระจายให้ ปชช. ต้นเดือน ก.ย. 64 เป็นต้นไป
วันจันทร์ที่ 30 สิงหาคม 2564
อภ. ลงนามซื้อ ATK 8.5 ล้านชุด เร่งกระจายให้ ปชช. ต้นเดือน ก.ย. 64 เป็นต้นไป
....
องค์การเภสัชกรรม (อภ.) ลงนามในสัญญากับ บ.เวิลด์ เมดิคอลฯ แล้ววันนี้ (30 ส.ค.) เพื่อจัดซื้อ ATK จํานวน 8.5 ล้านชุด แจกให้กับประชาชนตรวจหาเชื้อโควิด-19 ด้วยตัวเองใน 3 กลุ่มหลัก คือ 1.ชุมชนแออัด ตลาด 2.สถานพยาบาล 3.ร้านขายยา คลินิก แล็บ กว่า 1,000 จุดทั่วประเทศ
.
คาดว่าจะเริ่มกระจาย ATK ได้ ในช่วง 8 – 9 ก.ย. 64 เป็นต้นไป โดยก่อนจัดส่งจะต้องมีการตรวจประเมินวิเคราะห์ผลิตภัณฑ์ พร้อมสุ่มตัวอย่างไปตรวจทดสอบคุณภาพ ให้ได้มาตรฐานตามเกณฑ์ที่ อย. กําหนด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดเกษตรฯ นำทีมเกษตรฯ 25 จังหวัดภาคกลาง เยี่ยมชมบริษัท ไทยอีสเทิร์น กรุ๊ป โฮลดิ้งส์ จำกัด (มหาชน)
วันเสาร์ที่ 27 สิงหาคม 2565
ปลัดเกษตรฯ นําทีมเกษตรฯ 25 จังหวัดภาคกลาง เยี่ยมชมบริษัท ไทยอีสเทิร์น กรุ๊ป โฮลดิ้งส์ จํากัด (มหาชน)
ปลัดเกษตรฯ นําทีมเกษตรฯ 25 จังหวัดภาคกลาง เยี่ยมชมบริษัท ไทยอีสเทิร์น กรุ๊ป โฮลดิ้งส์ จํากัด (มหาชน) ต้นแบบการผสมผสานของการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG)
ดร.ทองเปลวกองจันทร์ปลัดกระทรวงเกษตรและสหกรณ์พร้อมด้วยนายสัตวแพทย์สมชวนรัตนมังคลานนท์    รองปลัดกระทรวงเกษตรและสหกรณ์และคณะผู้ตรวจราชการกระทรวงเกษตรและสหกรณ์หัวหน้าส่วนราชการกระทรวงเกษตรฯ25จังหวัดภาคกลางเข้าเยี่ยมชมการดําเนินงานของบริษัทไทยอีสเทิร์นกรุ๊ปโฮลดิ้งส์จํากัด(มหาชน) (TEGH)ณอําเภอหนองใหญ่จังหวัดชลบุรีโดยมีคุณเฉลิมโกกนุทาภรณ์ประธานเจ้าหน้าที่บริหารTEGH และคณะให้การต้อนรับและบรรยายสรุปผลการดําเนินงานพร้อมทั้งนําเยี่ยมชมการดําเนินงานของTEGHซึ่งเป็นผู้ผลิตและแปรรูปยางพาราและปาล์มน้ํามันรายใหญ่ในภาคตะวันออกซึ่งอยู่ในโครงการเขตพัฒนาพิเศษภาคตะวันออก(EEC)และเป็นผู้ผลิตพลังงานทดแทนประเภทพลังงานชีวภาพแบบครบวงจรรวมถึงใช้พลังงานสะอาดในกระบวนการผลิตเน้นการพัฒนาในรูปแบบอุตสาหกรรมเชิงนิเวศเพื่อเติบโตไปพร้อมกับชุมชนและรักษาสภาพแวดล้อมอย่างสมดุล
TEGHมีการดําเนินงานใน 3กลุ่มธุรกิจ1.ธุรกิจยางพาราโดยเป็นผู้ผลิตน้ํายางข้นยางแท่งและยางแท่งเกรดพิเศษและเป็นผู้ประกอบการยางพารารายใหญ่ที่สุดในภาคตะวันออก2.ธุรกิจปาล์มน้ํามันในการผลิตน้ํามันปาล์มดิบและเป็นโรงงานสกัดน้ํามันเมล็ดในปาล์มที่ใหญ่ที่สุดในประเทศไทยนํากากของเหลือทะลายปาล์มแปรรูปเป็นเยื่อกระดาษ3.ธุรกิจพลังงานทดแทนโดยมีระบบผลิตก๊าซชีวภาพที่มีประสิทธิภาพสามารถนําก๊าซชีวภาพที่ผลิตได้มาใช้เป็นพลังงานทดแทนLPG     ในกระบวนการอบยางแท่งได้ถึงร้อยละ85และสามารถนําไปผลิตไฟฟ้าได้อีกกว่า4เมกกะวัตต์และรับบริหารจัดการกากอินทรีย์ที่สามารถย่อยสลายได้ด้วยแบคทีเรีย
ดร.ทองเปลวเปิดเผยว่าการเยี่ยมชมและศึกษาดูงานวันนี้ทางบริษัทTEGHได้ให้ข้อมูลที่เป็นประโยชน์และได้แสดงให้เห็นถึงศักยภาพในการเป็นบริษัทผู้นําในการผลิตวัตถุดิบที่มีความยั่งยืน(sustainable material)ในตลาดของประเทศไทยและพร้อมสําหรับการเติบโตสู่ตลาดโลกรวมถึงยังมีความตั้งใจที่จะเติบโตไปพร้อมกับชุมชนและเกษตรกรพร้อมอยู่ร่วมกันกับสิ่งแวดล้อมอย่างสมดุลสําหรับความร่วมมือกับกระทรวงเกษตรและสหกรณ์ในขณะนี้มีการทําข้อตกลงความร่วมมืออยู่สองโครงการ1.โครงการพัฒนาเกษตรแม่นยําสู่ธุรกิจเกษตรอุตสาหกรรม” (จากระยะที่1สู่ระยะที่2)พื้นที่เป้าหมาย2ล้านไร่และ2.โครงการ1กลุ่มจังหวัด1นิคมอุตสาหกรรมนอกจากนี้ยังมีข้อตกลงความร่วมมือกับหน่วยงานต่างๆในสังกัดของกระทรวงเกษตรฯอาทิการยางแห่งประเทศไทยในโครงการด้านการวิจัยและพัฒนาการปลูกพืชแซมในสวนยางพารา
"กระทรวงฯเกษตรฯพร้อมสนับสนุนแลกเปลี่ยนข้อมูลและนวัตกรรมต่างๆกับทางTEGHโดยเฉพาะเกี่ยวกับโมเดลBio-Circular-Green Economyหรือการผสมผสานของการพัฒนาเศรษฐกิจชีวภาพเศรษฐกิจหมุนเวียนและเศรษฐกิจสีเขียว(BCG)ซึ่งเป็นนโยบายการพัฒนาของรัฐบาลและกระทรวงเกษตรฯโดยทางTEGHได้ให้ความสนใจกับความหลากหลายทางชีวภาพในประเทศไทยผสานกับการพัฒนาอุตสาหกรรมเกษตรชีวภาพในระบบเศรษฐกิจหมุนเวียนที่เป็นมิตรต่อสิ่งแวดล้อม(BCG)โดยการสร้างเขตประกอบการอุตสาหกรรมไทยอีสเทริน์ซึ่งจะใช้เป็นศูนย์กลางการสร้างบุคลากรเทคโนโลยีและนวัตกรรมรองรับการขยายตัวในภาคอุตสาหกรรมเกษตรชีวภาพขั้นปลายระดับBIO MEDICAL HUB (ชีวการแพทย์)ที่มีมูลค่าสูงในทางเศรษฐกิจและจะสร้างประโยชน์ต่อเกษตรกรและประเทศไทย"ดร.ทองเปลวกล่าว
รัฐบาลไทย-ข่าวทำเนียบรัฐบาล-มท.1 เห็นชอบขยายระยะเวลาชำระภาษีที่ดินและสิ่งปลูกสร้าง 2565 บรรเทาผลกระทบโควิด-19
วันพฤหัสบดีที่ 23 มิถุนายน 2565
มท.1 เห็นชอบขยายระยะเวลาชําระภาษีที่ดินและสิ่งปลูกสร้าง 2565 บรรเทาผลกระทบโควิด-19
มท.1 เห็นชอบขยายระยะเวลาชําระภาษีที่ดินและสิ่งปลูกสร้าง 2565 บรรเทาผลกระทบโควิด-19
วันนี้ (23 มิ.ย. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า เพื่อเป็นการบรรเทาผลกระทบของประชาชนในการจัดเก็บภาษีที่ดินและสิ่งปลูกสร้างขององค์กรปกครองส่วนท้องถิ่น ตามพระราชบัญญัติภาษีที่ดินและสิ่งปลูกสร้าง พ.ศ. 2562 จึงได้ให้ความเห็นชอบขยายกําหนดเวลาการจัดเก็บภาษีที่ดินและสิ่งปลูกสร้าง ประจําปี พ.ศ. 2565 เป็นการทั่วไป ออกไปอีก 3 เดือน ได้แก่ 1) ขยายกําหนดเวลาของผู้เสียภาษีจากเดิมภายในเดือนเมษายน 2565 เป็นภายในเดือนกรกฎาคม 2565 2) ขยายกําหนดเวลาของผู้เสียภาษีในการผ่อนชําระภาษี โดยงวดที่ 1 จากเดิมภายในเดือนเมษายน 2565 เป็นภายในเดือนกรกฎาคม 2565 งวดที่ 2 จากเดิมภายในเดือนพฤษภาคม 2565 เป็นภายในเดือนสิงหาคม 2565 งวดที่ 3 จากเดิมภายในเดือนมิถุนายน 2565 เป็นภายในเดือนกันยายน 2565 3) ขยายกําหนดเวลาขององค์กรปกครองส่วนท้องถิ่นในการมีหนังสือแจ้งเตือนผู้เสียภาษีที่มีภาษีค้างชําระ จากเดิมภายในเดือนพฤษภาคม 2565 เป็นภายในเดือนสิงหาคม 2565 และ 4) ขยายกําหนดเวลาขององค์กรปกครองส่วนท้องถิ่นในการแจ้งรายการภาษีค้างชําระให้สํานักงานที่ดินหรือสํานักงานที่ดินสาขา จากเดิมภายในเดือนมิถุนายน 2565 เป็นภายในเดือนกันยายน 2565
"การขยายระยะเวลาดําเนินการตามกฎหมายดังกล่าว เพื่อช่วยบรรเทาภาระภาษีที่ดินและสิ่งปลูกสร้างแก่ประชาชนและผู้ประกอบการทั่วประเทศที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) โดยผู้เสียภาษีจะมีระยะเวลาเตรียมการชําระภาษีและผ่อนชําระภาษีประจําปี พ.ศ. 2565 เพิ่มมากขึ้น และไม่ต้องเสียเบี้ยปรับและเงินเพิ่มหากได้ชําระภาษีภายในกําหนดระยะเวลาที่ให้ความเห็นชอบ ทั้งนี้ กรณีผู้เสียภาษีบางรายที่เคยเสียเบี้ยปรับและเงินเพิ่มตามกฎหมาย อันเนื่องมาจากไม่ชําระภาษีภายในเดือนเมษายน 2565 หรือภายในระยะเวลาที่องค์กรปกครองส่วนท้องถิ่นบางแห่งได้ขยายระยะเวลาการชําระภาษีออกไปในห้วงก่อนเดือนกรกฎาคม 2565 จะมีสิทธิได้รับคืนเงินเบี้ยปรับและเงินเพิ่มจากองค์กรปกครองส่วนท้องถิ่น" พลเอก อนุพงษ์ฯ กล่าวเน้นย้ํา
รัฐบาลไทย-ข่าวทำเนียบรัฐบาล-ครม.เห็นชอบการจัดทำความตกลง Air Travel Bubble ระหว่างไทย – อินเดีย
วันอังคารที่ 1 มีนาคม 2565
ครม.เห็นชอบการจัดทําความตกลง Air Travel Bubble ระหว่างไทย – อินเดีย
ครม.เห็นชอบการจัดทําความตกลง Air Travel Bubble ระหว่างไทย – อินเดีย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 มีนาคม 2565 ว่า ครม. มีมติเห็นชอบการจัดทําความตกลง Air Travel Bubble ระหว่างไทย – อินเดีย ตามที่กระทรวงคมนาคมเสนอ สืบเนื่องมาจากสถานการณ์การแพร่ระบาดของโรคติดเชื้อโควิด-19 ประเทศอินเดียได้ระงับเที่ยวบินพาณิชย์ระหว่างประเทศตั้งแต่วันที่ 23 มีนาคม 2563 เป็นต้นมา ทําให้เที่ยวบินพาณิชย์ระหว่างประเทศไม่สามารถเดินทางเข้าประเทศอินเดียได้ ซึ่งกระทรวงการต่างประเทศอินเดียได้มีการทาบทามฝ่ายไทยต่อการทําความตกลง Air Travel Bubble ระหว่างไทย – อินเดีย และขณะนี้ทั้งสองฝ่ายได้มีการประสานงานจนได้ข้อสรุปของการจัดทําความตกลง Air Travel Bubble ระหว่างไทย – อินเดีย มีสาระสําคัญคือ การรับขนผู้โดยสารบนเที่ยวบินระหว่างไทยและอินเดีย สามารถรับขนผู้มีสัญชาติไทย อินเดีย เนปาล ภูฏาน และผู้มีสัญชาติต่างประเทศอื่น ๆ ที่ถือวีซ่าเดินทางเข้าประเทศไทยและอินเดีย โดยก่อนที่สายการบินจะออกบัตรโดยสาร/Boarding Pass ให้กับผู้โดยสาร สายการบินต้องมั่นใจว่าผู้โดยสารทุกคนมีคุณสมบัติสามารถเข้าประเทศได้ ทั้งนี้ มีแผนที่จะเริ่มการบินในเดือน มี.ค.นี้ ผู้โดยสารที่เดินทางบนเที่ยวบินจะต้องเป็นการเดินทางระหว่างไทยและอินเดียเท่านั้น
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 5 จังหวัดประจำวันที่ 2 ธันวาคม 2564 เวลา 17.00 น. สามารถสัญจรผ่านได้ 4 สายทาง ไม่สามารถผ่านได้ 8 สายทาง
วันพฤหัสบดีที่ 2 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 5 จังหวัดประจําวันที่ 2 ธันวาคม 2564 เวลา 17.00 น. สามารถสัญจรผ่านได้ 4 สายทาง ไม่สามารถผ่านได้ 8 สายทาง
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 5 จังหวัดประจําวันที่ 2 ธันวาคม 2564 เวลา 17.00 น. สามารถสัญจรผ่านได้ 4 สายทาง ไม่สามารถผ่านได้ 8 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 2 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 5 จังหวัด ได้แก่ สุราษฎร์ธานี นครศรีธรรมราช พัทลุง ตรัง และชุมพร รวม 12 สายทาง สามารถสัญจรผ่านได้ 4 สายทาง และไม่สามารถผ่านได้ 8 สายทาง แบ่งเป็น น้ําท่วมสูง 7 สายทาง (7 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง สฎ.2036 แยก ทล.41 (กม. ที่ 180+575) - บ้านแม่แขก อําเภอพุนพิน จังหวัดสุราษฎร์ธานี น้ําท่วมสูง 50 เซนติเมตร (ช่วง กม. ที่ 3+000 - 11+100)
2. สายทาง ชพ.4011 แยก ทล.4198 (กม. ที่ 14+350) - บ้านท้องเกร็ง อําเภอทุ่งตะโก และสวี จังหวัดชุมพร เส้นทางขาด (ช่วง กม. ที่ 5+000 - 5+100 และช่วง กม. ที่ 5+400 - 5+450)
3. สายทาง ชพ.2016 แยก ทล.41 (กม. ที่ 52+600) - บ้านหนองไม้แก่น อําเภอทุ่งตะโก จังหวัดชุมพร น้ําท่วมสูง 40 เซนติเมตร (ช่วง กม. ที่ 3+500 - 4+600)
4. สายทาง ชพ.2032 แยก ทล.41 (กม. ที่ 33+650) - บ้านในแหลม อําเภอสวี จังหวัดชุมพร น้ําท่วมสูง 120 เซนติเมตร (ช่วง กม. ที่ 0+000 - 1+250 และช่วง กม. ที่ 2+500 - 6+500)
5. สายทาง ชพ.2063 แยก ทล.41 (กม. ที่ 44+950) - เทศบาลปากตะโก อําเภอทุ่งตะโก จังหวัดชุมพร น้ําท่วมสูง 120 เซนติเมตร (ช่วง กม. ที่ 2+500 - 3+000)
6. สายทาง พท.1002 แยก ทล.4 (กม. ที่ 1178+082) - บ้านคู อําเภอเมือง และกงหรา จังหวัดพัทลุง น้ําท่วมสูง 60 เซนติเมตร (ช่วง กม. ที่ 2+200 - 6+700)
7. สายทาง พท.1021 แยก ทล.4 (กม. ที่ 1157+700) - บ้านทุ่งนาชี อําเภอเมือง ศรีนครินทร์ และกงหรา จังหวัดพัทลุง น้ําท่วมสูง 50 เซนติเมตร (ช่วง กม. ที่ 14+800 - 15+600)
8. สายทาง นศ.4021 แยก ทล.4151 - บ้านบางคลุ้ง อําเภอเชียรใหญ่ และชะอวด จังหวัดนครศรีธรรมราช น้ําท่วมสูง 50 เซนติเมตร (ช่วง กม. ที่ 14+900 - 16+750)
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัยเพื่อแจ้งให้ประชาชนใช้ความระมัดระวังในการขับขี่เป็นที่เรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เตรียมลงพื้นที่ฟื้นฟูเส้นทางทันทีหลังระดับน้ําลดลง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทาง สามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการบริหารกองทุนยุติธรรม ครั้งที่ ๓/๒๕๖๕
วันพฤหัสบดีที่ 16 ธันวาคม 2564
กระทรวงยุติธรรม ประชุมคณะอนุกรรมการบริหารกองทุนยุติธรรม ครั้งที่ ๓/๒๕๖๕
กระทรวงยุติธรรม ประชุมคณะอนุกรรมการบริหารกองทุนยุติธรรม ครั้งที่ ๓/๒๕๖๕
ในวันพฤหัสบดีที่ ๑๖ ธันวาคม ๒๕๖๔ เวลา ๐๙.๐๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการบริหารกองทุนยุติธรรม ครั้งที่ ๓/๒๕๖๕ โดยมี นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม นายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม และคณะอนุกรรมการฯ เข้าร่วมฯ ณ ห้องประชุม ๑๐-๐๖ ชั้น ๑๐ อาคารกระทรวงยุติธรรม และผ่านระบบการประชุมทางไกล (Video Conference)
โดยที่ประชุม ได้รายงานผลการดําเนินงานตามกรอบหลักเกณฑ์การประเมินผลการดําเนินงาน ทุนหมุนเวียน ประจําปีบัญชี ๒๕๖๕ รายงานความคืบหน้าทางคดี รวมถึงได้พิจารณา (ร่าง) กรอบแนวทางการจัดทําแผนปฏิบัติการกองทุนยุติธรรม (พ.ศ. ๒๕๖๖ – ๒๕๗๐) ให้คณะอนุกรรมการฯ รับทราบ
รัฐบาลไทย-ข่าวทำเนียบรัฐบาล-กรมวิทยาศาสตร์และเทคโนโลยีกลาโหม ร่วมกับ สำนักงานพัฒนาวิทยาศาสตร์และเทคโนโลยีแห่งชาติ (สวทช.)โดยเขตอุตสาหกรรมชอฟต์แวร์ประเทศไทย ศูนย์บริหารจัดการเทคโนโลยี ภายใต้ สวทช.
วันจันทร์ที่ 20 มิถุนายน 2565
กรมวิทยาศาสตร์และเทคโนโลยีกลาโหม ร่วมกับ สํานักงานพัฒนาวิทยาศาสตร์และเทคโนโลยีแห่งชาติ (สวทช.)โดยเขตอุตสาหกรรมชอฟต์แวร์ประเทศไทย ศูนย์บริหารจัดการเทคโนโลยี ภายใต้ สวทช.
กําหนดจัดกิจกรรมการแข่งขันหุ่นยนต์ภายในประเทศ รายการ "Robolnnovator Challenge 2022" ชิงถ้วยพระราชทานรางวัลสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
ระหว่างวันที่ ๑๕-๑๙ มิ.ย.๖๕ ณ ลานกิจกรรมชั้น ๒ ศูนย์การค้าเซียร์ รังสิต จว.ปทุมธานี โดยมีวัตถุประสงค์เพื่อส่งเสริมความรู้ด้านเทคโนโลยีระบบอัตโนมัติ หุ่นยนต์ และระบบอัจฉริยะ (Automation Robotics & Intelligent System : ARI) แก่ นวัตกร นักพัฒนาเทคโนโลยี ผู้ประกอบการ อาจารย์ นิสิต นักศึกษา และบุคคลทั่วไปที่สนใจรวมทั้งบุคลากรในสังกัดกระทรวงกลาโหม โดยมุ่งหวังให้บุคลากรดังกล่าวสามารถนําความรู้ไปต่อยอดการวิจัยพัฒนา สู่การนําไปใช้ในเชิงพาณิชย์อย่างยั่งยืน
รัฐบาลไทย-ข่าวทำเนียบรัฐบาล-คปภ. ออกคำสั่งนายทะเบียน ห้ามบริษัทประกันภัย บอกเลิกกรมธรรม์ประกันภัย COVID-19 เพื่อคุ้มครองสิทธิประโยชน์ของประชาชน
วันจันทร์ที่ 19 กรกฎาคม 2564
คปภ. ออกคําสั่งนายทะเบียน ห้ามบริษัทประกันภัย บอกเลิกกรมธรรม์ประกันภัย COVID-19 เพื่อคุ้มครองสิทธิประโยชน์ของประชาชน
คปภ. ดําเนินการออกคําสั่งนายทะเบียนที่ 38/2564 เรื่อง ให้ยกเลิกเงื่อนไขการใช้สิทธิบอกเลิกกรมธรรม์ประกันภัยโดยบริษัท ในกรมธรรม์ประกันภัย COVID-19 สําหรับบริษัทประกันวินาศภัย เพื่อให้เกิดความเชื่อมั่นและเป็นการคุ้มครองประชาชนผู้เอาประกันภัย
ตามที่มีข่าวว่าบริษัทประกันภัยรายหนึ่งมีหนังสือถึงผู้เอาประกันภัยแจ้งการใช้สิทธิบอกเลิกกรมธรรม์ประกันภัยการติดเชื้อไวรัสโคโรนา 2019 (COVID-19) แบบ เจอ จ่าย จบ หรือ COVID 2 in 1 รวมทั้งมีการเผยแพร่เอกสารการใช้สิทธิบอกเลิกกรมธรรม์ประกันภัยดังกล่าวต่อสาธารณชนนั้น สํานักงานคณะกรรมการกํากับและส่งเสริมการประกอบธุรกิจประกันภัย (สํานักงาน คปภ.) ไม่ได้นิ่งนอนใจ ได้มีการติดตามข้อมูลดังกล่าวอย่างต่อเนื่อง ได้ตรวจสอบข้อเท็จจริงและได้ประสานงานกับสมาคมประกันวินาศภัยไทย ตลอดจนผู้ที่เกี่ยวข้องอย่างใกล้ชิด เพื่อมิให้พี่น้องประชาชนได้รับความเดือดร้อน โดยเห็นว่า ในสถานการณ์ที่ประชาชนกําลังเดือดร้อน ระบบประกันภัยควรเป็นที่พึ่งและสามารถเข้าไปช่วยเหลือบรรเทาความเดือดร้อนได้อย่างมีประสิทธิภาพ
ดังนั้นเพื่อความเป็นธรรมและบรรเทาความเดือดร้อนแก่ผู้เอาประกันภัยจากสถานการณ์การแพร่ระบาดของ COVID-19 ตลอดจนเพื่อเป็นการคุ้มครองสิทธิประโยชน์ของประชาชนผู้เอาประกันภัย สํานักงาน คปภ. จึงได้ดําเนินการออกคําสั่งนายทะเบียนที่ 38/2564 เรื่อง ให้ยกเลิกเงื่อนไขการใช้สิทธิบอกเลิกกรมธรรม์ประกันภัยโดยบริษัท ในกรมธรรม์ประกันภัย COVID-19 สําหรับบริษัทประกันวินาศภัย เพื่อให้เกิดความเชื่อมั่นและเป็นการคุ้มครองประชาชนผู้เอาประกันภัย
โดยคําสั่งนายทะเบียนที่ 38/2564 ได้สั่งให้ยกเลิกเงื่อนไขการใช้สิทธิบอกเลิกกรมธรรม์ประกันภัยโดยบริษัท สําหรับกรมธรรม์ประกันภัย COVID-19 ที่บริษัทได้รับความเห็นชอบจากนายทะเบียน และกรมธรรม์ประกันภัย COVID-19 ที่บริษัทได้ออกให้แก่ผู้เอาประกันภัยก่อนวันที่ 16 กรกฎาคม 2564 และยังคงมีผลใช้บังคับ เว้นแต่ปรากฏหลักฐานชัดเจนต่อบริษัทว่าผู้เอาประกันภัยได้กระทําการทุจริตหรือฉ้อฉลประกันภัย เพื่อให้ตนเองหรือผู้อื่นได้รับประโยชน์จากการประกันภัย ซึ่งหมายความว่า กรมธรรม์ประกันภัยโควิดที่ยังไม่หมดอายุจะได้รับความคุ้มครองตามเงื่อนไขของกรมธรรม์ประกันภัยต่อไปจนกว่าจะหมดอายุความคุ้มครอง โดยที่บริษัทประกันภัยจะไม่สามารถบอกเลิกกรมธรรม์ประกันภัยได้ตามอําเภอใจ
“การออกคําสั่งนี้เป็นกรณีที่นายทะเบียนเห็นสมควร เนื่องจากเป็นเรื่องที่กระทบต่อพี่น้องประชาชนผู้เอาประกันโควิดเป็นวงกว้าง ทั้งส่งผลต่อความเชื่อมั่นของระบบประกันภัยไทย รวมทั้งมีการใช้มาตรการอย่างอื่นแล้วไม่เป็นผล จึงจําเป็นต้องใช้มาตรการทางกฎหมายดําเนินการโดยเร่งด่วนเพื่อมิให้ปัญหาลุกลามบานปลาย โดยที่คําสั่งดังกล่าวจะมีผลกับบริษัทประกันวินาศภัยทุกบริษัท จึงไม่มีการเลือกปฏิบัติ ซึ่งต่อไปจะได้หารือกันเพื่อให้มีการปรับปรุงเงื่อนไขการบอกเลิกกรมธรรม์ประกันภัยให้เกิดความเป็นธรรมแก่ผู้บริโภคยิ่งขึ้น ทั้งนี้ สํานักงาน คปภ. จะติดตามสถานการณ์ที่เกิดขึ้นอย่างใกล้ชิด และขอให้ประชาชนมั่นใจต่อระบบประกันภัย สามารถใช้เป็นเครื่องมือในการบริหารความเสี่ยงได้ในทุกสถานการณ์ หากไม่ได้รับความเป็นธรรมเรื่องประกันภัย หรือต้องการข้อมูลด้านประกันภัยเพิ่มเติม สอบถามได้ที่สายด่วน คปภ. 1186 หรือ Add Line Official @oicconnect” เลขาธิการ คปภ. กล่าวในตอนท้าย
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานข้ามแม่น้ำปิง จ.ตาก ร่นระยะทาง 13 กิโลเมตร คืบหน้า 85 % คาดแล้วเสร็จเดือนสิงหาคม 2565 นี้
วันศุกร์ที่ 20 พฤษภาคม 2565
กรมทางหลวงชนบท สร้างสะพานข้ามแม่น้ําปิง จ.ตาก  ร่นระยะทาง 13 กิโลเมตร คืบหน้า 85 % คาดแล้วเสร็จเดือนสิงหาคม 2565 นี้
เพื่อเพิ่มคุณภาพชีวิตที่ดีให้กับประชาชน ส่งเสริมเศรษฐกิจการขนส่งในพื้นที่ ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน ดําเนินโครงการก่อสร้างสะพานข้ามแม่น้ําปิง อําเภอเมือง จังหวัดตาก โดยได้ก่อสร้างเป็นสะพานคอนกรีตเสริมเหล็ก ความยาว 390 เมตร กว้าง 8 เมตร รองรับ 2 ช่องจราจร (ไป-กลับ) มีทางเท้ากว้างข้างละ 1.5 เมตร พร้อมถนนคอนกรีตเสริมเหล็กต่อเชื่อมกับสะพานความยาวรวม 265 เมตร กว้าง 6 เมตร มีไหล่ทางกว้างข้างละ 1 เมตร ทั้งนี้ เมื่อสะพานดังกล่าวก่อสร้างแล้วเสร็จจะทําให้ประชาชนที่ต้องการเดินทางจากตําบลวังหิน ไปยังตําบลหนองบัวใต้ อําเภอเมือง จังหวัดตาก ได้รับความสะดวกรวดเร็วปลอดภัยในการเดินทางและขนส่งพืชผลทางการเกษตร เนื่องจากสามารถร่นระยะทางได้ 13 กิโลเมตร เป็นการเพิ่มคุณภาพชีวิตที่ดีให้กับประชาชนอย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งปัจจุบันผลการดําเนินงานมีความก้าวหน้าไปแล้วร้อยละ 85 คาดว่าจะก่อสร้างเสร็จสมบูรณ์ในช่วงเดือนสิงหาคม 2565 นี้
รัฐบาลไทย-ข่าวทำเนียบรัฐบาล-ครม.ไฟเขียวขยายเวลายกเว้นค่าธรรมเนียมรายปีให้แก่ผู้ประกอบกิจการโรงงานต่อไปอีก 1 ปี คาดรัฐสูญรายได้ 280 ล้านบาท แต่จะช่วยพยุงสถานะของโรงงานให้ประกอบกิจการต่อไปได้อย่างต่อเนื่อง
วันอังคารที่ 7 มิถุนายน 2565
ครม.ไฟเขียวขยายเวลายกเว้นค่าธรรมเนียมรายปีให้แก่ผู้ประกอบกิจการโรงงานต่อไปอีก 1 ปี คาดรัฐสูญรายได้ 280 ล้านบาท แต่จะช่วยพยุงสถานะของโรงงานให้ประกอบกิจการต่อไปได้อย่างต่อเนื่อง
ครม.ไฟเขียวขยายเวลายกเว้นค่าธรรมเนียมรายปีให้แก่ผู้ประกอบกิจการโรงงานต่อไปอีก 1 ปี คาดรัฐสูญรายได้ 280 ล้านบาท แต่จะช่วยพยุงสถานะของโรงงานให้ประกอบกิจการต่อไปได้อย่างต่อเนื่อง
วันที่ 7 มิถุนายน 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างกฎกระทรวงยกเว้นค่าธรรมเนียมรายปีให้แก่ผู้ประกอบกิจการโรงงาน ซึ่งเป็นการขยายระยะเวลาการยกเว้นค่าธรรมเนียมรายปีที่เรียกเก็บตามพระราชบัญญัติโรงงาน ให้แก่ผู้ประกอบกิจการโรงงานจําพวกที่ 2 คือโรงงานที่มีเครื่องจักรไม่เกิน 50 แรงม้า และมีคนงานไม่เกิน 50 คน และจําพวกที่ 3 คือมีเครื่องจักรเกินกว่า 50 แรงม้า และมีคนงานเกินกว่า 50 คน ทุกขนาดเป็นเวลา 1 ปี โดยให้มีผลใช้บังคับตั้งแต่วันที่ 10 มิถุนายน 2565 ถึงวันที่ 9 มิถุนายน 2566 ซึ่งเป็นการยกเว้นค่าธรรมเนียมรายปีเป็นปีที่ 3 เนื่องจากผู้ประกอบกิจการโรงงานยังคงได้รับผลกระทบจากสถานการณ์การแพร่ระบาดของโควิด 19 อย่างต่อเนื่อง
ทั้งนี้กระทรวงอุตสาหกรรมได้ประมาณการสูญเสียรายได้จากการยกเว้นค่าธรรมเนียมรายปีให้กับผู้ประกอบกิจการโรงงาน 1 ปีครั้งนี้ จะทําให้รัฐสูญเสียรายได้ประมาณ 280 ล้านบาท แต่จะมีประโยชน์ที่คาดว่าจะได้รับคือ เป็นการลดภาระและบรรเทาผลกระทบของผู้ประกอบกิจการโรงงาน อันเนื่องมาจากภาวะทางเศรษฐกิจจากสถานการณ์โควิด 19 และเพื่อเป็นการพยุงสถานะของโรงงานให้ประกอบกิจการต่อไปได้อย่างต่อเนื่อง โดยจะเกิดผลดีต่อภาคอุตสาหกรรมซึ่งมีมูลค่ามากกว่ารายได้ที่รัฐจะต้องสูญเสียไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบนโยบายและติดตามงานดีเอสไอ แนะต้องศึกษาแก้ปัญหาจากต้นตอ นำเทคโนโลยีใหม่ๆมาใช้ ปรับแก้กฎหมายให้ทันสมัย
วันพุธที่ 2 กุมภาพันธ์ 2565
รัฐมนตรีว่าการกระทรวงยุติธรรม มอบนโยบายและติดตามงานดีเอสไอ แนะต้องศึกษาแก้ปัญหาจากต้นตอ นําเทคโนโลยีใหม่ๆมาใช้ ปรับแก้กฎหมายให้ทันสมัย
รัฐมนตรีว่าการกระทรวงยุติธรรม มอบนโยบายและติดตามงานดีเอสไอ แนะต้องศึกษาแก้ปัญหาจากต้นตอ นําเทคโนโลยีใหม่ๆมาใช้ ปรับแก้กฎหมายให้ทันสมัย จี้เร่งทํางานครบ 6 เดือนต้องแถลง-ประเมิน KPI ขอบคุณทุกคนทุ่มเททํางานเพื่อประโยชน์ประชาชน หากใครมีไอเดียดีๆเสนอมาได้
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้เป็นประธานการประชุมมอบนโยบายและติดตามการดําเนินงานของกรมสอบสวนคดีพิเศษ (ดีเอสไอ) โดยมี ว่าที่ร.ต.ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายคุณดร งามธุระ คณะที่ปรึกษารมว.ยุติธรรม นายไตรยฤทธิ์ เตมหิวงศ์ อธิบดีกรมสอบสวนคดีพิเศษ และผู้อํานวยการกองคดี ในสังกัดกรมสอบสวนคดีพิเศษ เข้าร่วมการประชุม โดยได้มีการรายงานถึงภารกิจที่สําคัญของแต่ละกองให้ตนได้รับทราบ โดยภาพรวมการดําเนินงานของดีเอสไอในปี 2564 ให้การช่วยเหลือประชาชนรวม 11,581 ราย รักษาผลประโยชน์ให้กับภาครัฐ เอกชนและประชาชน แบ่งเป็นด้านเศรษฐกิจ 12,739 ล้านบาท ด้านทรัพย์สินทางปัญญา 157 ล้านบาท ด้านคุ้มครองผู้บริโภคและสิ่งแวดล้อม 2,149 ล้านบาท ด้านอาชญากรรมระหว่างประเทศและอาชญากรรมพิเศษ 676 ล้านบาท
นายสมศักดิ์ กล่าวว่า ตนต้องขอขอบคุณผู้บริหารและเจ้าหน้าที่ดีเอสไอทุกท่าน ที่ร่วมแรงร่วมใจกันทํางานร่วมกับตนมาเกือบ 3 ปี และเป็นหน่วยงานที่เป็นหน้าเป็นตาของกระทรวงยุติธรรม มีหลายเรื่องที่ทําได้สําเร็จให้กับสังคม และยังมีอีกหลายเรื่องที่เราต้องทําซ้ําแล้วซ้ําอีก เช่น คดียาเสพติด คดีรถหรู แชร์ลูกโซ่ สิ่งต่างๆเหล่านี้ล้วนเป็นปัญหาอุปสรรค เพราะการแก้ปัญหาไม่ได้แก้ตั้งแต่ต้นเหตุ หลายครั้งเราปล่อยให้เกิดขึ้นก็ต้องแก้อีก แต่หากเราสามารถแก้ตั้งแต่ต้นเหตุอาจจะตัดขั้นตอนได้ หรือทํารูปแบบดําเนินการ เช่น คดีแชร์ลูกโซ่ เราเหนื่อยมากเวลาคนมาร้องเรียน เราเจอมาหลายครั้งมีแชร์วงใหม่ๆเกิดขึ้นเรื่อยๆ ถ้าเราแก้บ่อยๆก็จะเบื่อ ดังนั้นเราจะตัดต้นตอได้หรือไม่ เช่น การออกกฎหมายใหม่ การแก้กฎหมายเพื่อสกัดกั้น ทําให้งานของเราไม่เยอะ หากเราแก้ต้นเหตุได้ก็จะหยุดได้ อย่างที่ตนทําประมวลกฎหมายยาเสพติดฉบับใหม่ การยึดทรัพย์เครือข่ายยาเสพติด และการสร้างนิคมอุตสาหกรรม ดังนั้นการทํางานต้องทําให้ถึงต้นตอ เราจะทํางานได้ง่ายขึ้น รวมทั้งเทคโนโลยีต่างๆ ต้องศึกษาและนํามาใช้ให้เกิดประโยชน์
"ผมขอให้พวกเขาได้แสดงความสามารถ ความตั้งใจ ความทุ่มเทออกมาอย่างเต็มที่ที่สุดเพื่อประโยชน์ของประเทศชาติและประชาชนและทุกกองต้องทําประเมิน KPI หรือดัชณีชี้วัดผลงาน รวมทั้งต้องมีการแถลงผลงานให้ประชาชนได้ทราบในทุก 6 เดือน และขอให้เข้าใจงานของตนเอง รวมทั้งงานของเพื่อนๆ เข้าใจงานหลายๆกอง ขับเคลื่อนและพัฒนา เข้าใจและเข้าถึง เพื่อให้เราเดินไปข้างหน้าให้ได้ ทุกกรมทุกกองมีความสําคัญทั้งนั้น หากใครมีไอเดียที่ดีก็เสนอแสดงออกมา ช่วยกันทําให้องค์กรเราขับเคลื่อนไปได้" นายสมศักดิ์ กล่าว
รัฐบาลไทย-ข่าวทำเนียบรัฐบาล-"พิธีรับพระราชทานเครื่องราชอิสริยาภรณ์ ชั้นสายสะพาย เบื้องหน้าพระบรมฉายาลักษณ์ พระบาทสมเด็จพระเจ้าอยู่หัว ให้กับข้าราชการในสังกัดสำนักงานปลัดกระทรวงกลาโหม"
วันศุกร์ที่ 8 เมษายน 2565
"พิธีรับพระราชทานเครื่องราชอิสริยาภรณ์ ชั้นสายสะพาย เบื้องหน้าพระบรมฉายาลักษณ์ พระบาทสมเด็จพระเจ้าอยู่หัว ให้กับข้าราชการในสังกัดสํานักงานปลัดกระทรวงกลาโหม"
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก และเครื่องราชอิสริยาภรณ์อันมีเกียรติยศยิ่งมงกุฎไทย
เนื่องในโอกาสพระราชพิธีเฉลิมพระชนมพรรษา ๒๘ กรกฎาคม ๒๕๖๔ ให้แก่ผู้ดํารงตําแหน่งต่างๆ และผู้กระทําความดีความชอบอันเป็นประโยชน์แก่ประเทศ ศาสนา และประชาชน ซึ่งจงรักภักดีต่อพระมหากษัตริย์ มีความซื่อสัตย์สุจริต บําเพ็ญตนเป็นพลเมืองดี และข้าราชการที่ดี ตามระเบียบและกฎหมาย ก่อให้เกิดประโยชน์แก่ราชการหรือสาธารณชน
โดยในเช้าวันพฤหัสบดีที่ ๗ เมษายน ๒๕๖๕ เวลา ๑๐.๐๐ นาฬิกา พลเอก วรเกียรติ รัตนานนท์ ปลัดกระทรวงกลาโหม เป็นประธานเชิญเครื่องราชอิสริยาภรณ์ให้กับข้าราชการสังกัดสํานักงานปลัดกระทรวงกลาโหมที่ได้รับพระราชทานเครื่องราชอิสริยาภรณ์ ณ ห้องพินิตประชานาถ ในศาลาว่าการกลาโหม โดยมีนายทหารชั้นผู้ใหญ่ได้รับพระราชทานเครื่องราชอิสริยาภรณ์ชั้นสายสะพาย จํานวน ๘๐ นาย ประกอบด้วย มหาปรมาภรณ์ช้างเผือก (ม.ป.ช.) ๗ นาย มหาวชิรมงกุฎ (ม.ว.ม.) ๑๘ นาย ประถมาภรณ์ช้างเผือก (ป.ช.) ๓๐ นาย และ ประถมาภรณ์มงกุฏไทย (ป.ม.) ๒๕ นาย ทั้งนี้ เพื่อเป็นเกียรติประวัติแก่ผู้ที่ได้รับพระราชทานเครื่องราชอิสริยาภรณ์ นับเป็นความปลื้มปิติและสํานึกในพระมหากรุณาธิคุณอย่างหาที่สุดมิได้
#กลาโหม135ปี
รัฐบาลไทย-ข่าวทำเนียบรัฐบาล-นายกรัฐมนตรี กำชับทุกหน่วยงานร่วมกันดูแลอำนวยความสะดวกประชาชนในเทศกาลลอยกระทง
วันศุกร์ที่ 19 พฤศจิกายน 2564
นายกรัฐมนตรี กําชับทุกหน่วยงานร่วมกันดูแลอํานวยความสะดวกประชาชนในเทศกาลลอยกระทง
นายกรัฐมนตรีกําชับทุกหน่วยงานร่วมกันดูแลอํานวยความสะดวกประชาชนในเทศกาลลอยกระทง คมนาคมประเมินมีการเดินทางมากแม้ไม่ใช่วันหยุดยาว ระบบขนส่งสาธารณะบริการภายใต้มาตรการเข้ม
วันที่19พ.ย.2564น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าตามที่พล.อ.ประยุทธ์จันทร์โอชานายกรัฐมนตรีมีนโยบายให้ทุกพื้นที่ทั่วประเทศสามารถจัดงานลอยกระทงตามประเพณีได้ภายใต้มาตรการป้องกันการแพร่ระบาดของโรคโควิด-19ในการนี้นายกรัฐมนตรีได้กําชับทุกหน่วยงานให้ร่วมกันอํานวยความสะดวกให้ประชาชนและดูแลให้การดําเนินการต่างๆอยู่ภายใต้มาตรการป้องกันการแพร่ระบาดของโรคโควิด-19ที่เข้มงวด
ในส่วนของการเดินทางสัญจรของประชาชนนั้นกระทรวงคมนาคมได้ประเมินว่าแม้จะไม่เป็นช่วงวันหยุดยาวแต่เนื่องจากรัฐบาลได้อนุญาตให้จัดงานตามประเพณีได้ทั้งในกรุงเทพฯและจังหวัดต่างๆคาดว่าจะมีประชาชนเดินทางไปร่วมลอยกระทงทั้งการเดินทางด้วยรถยนต์ส่วนตัวและการใช้บริการรถโดยสารสาธารณะจํานวนมาก
น.ส.ไตรศุลีกล่าวว่านายกรัฐมนตรีขอให้หน่วยงานที่ดูแลด้านการคมนาคมให้ปฏิบัติภารกิจตามนโยบายของรัฐบาลให้บริการและอํานวยความสะดวกให้ประชาชนที่สัญจรทั้งโดยรถส่วนตัวและระบบขนส่งสาธารณะควบคู่กับมาตรการป้องกันและควบคุมโรคโควิด-19อย่างเคร่งครัดโดยเฉพาะส่วนของระบบขนส่งสาธารณะต้องมีการคัดกรองตรวจวัดอุณหภูมิผู้ใช้บริการสวมหน้ากากอนามัยรักษาระยะห่าง
รวมถึงให้ดูแลความปลอดภัยในการเดินทางของประชาชนทั้งบกน้ํารางและอากาศโดยเฉพาะส่วนของกรมเจ้าท่าซึ่งมีหน้าที่ดูแลการจราจรทางน้ําให้มีเจ้าหน้าที่พร้อมเรือตรวจการณ์และเรือรักษาการณ์ในคืนวันลอยกระทงที่เพียงพอสําหรับการดูแลพื้นที่จัดการและคาดการณ์ว่าประชาชนจะเดินทางสัญจรทางน้ําเพื่อร่วมงานลอยกระทงจํานวนมาก
ในส่วนการใช้บริการสาธารณะอื่นๆนั้นขอให้เจ้าหน้าที่ดูแลควบคุมการใช้กฎมายโดยเคร่งครัดหากฝ่าฝืนให้ดําเนินการตามกฎหมายทันทีจัดเจ้าหน้าที่ประจําศูนย์คุ้มครองผู้โดยสารและรับเรื่องร้องเรียนเพื่อให้บริการสอบถามข้อมูลและรับเรื่องร้องเรียนจากประชาชนที่ไม่ได้รับความเป็นธรรมจากการใช้บริการรถโดยสารสาธารณะทุกประเภทหากพบการร้องเรียนถึงพฤติกรรมไม่พึงประสงค์ไม่ว่าจะเป็นปฏิเสธผู้โดยสารไม่ส่งผู้โดยสารที่จุดหมายปลายทางหรือการฉวยโอกาสเอาเปรียบในทุกรูปแบบต้องดําเนินการให้ได้รับโทษตามกฎหมายอย่างเคร่งครัด
——————-
รัฐบาลไทย-ข่าวทำเนียบรัฐบาล-ครม.เห็นชอบแผนการใช้เงินของกองทุนเพื่อความเสมอภาคทางการศึกษา(กสศ.) ประจำปีงบประมาณ 2566 วงเงิน 7,590 ล้านบาท
วันอังคารที่ 11 มกราคม 2565
ครม.เห็นชอบแผนการใช้เงินของกองทุนเพื่อความเสมอภาคทางการศึกษา(กสศ.) ประจําปีงบประมาณ 2566 วงเงิน 7,590 ล้านบาท
ครม.เห็นชอบแผนการใช้เงินของกองทุนเพื่อความเสมอภาคทางการศึกษา(กสศ.) ประจําปีงบประมาณ 2566 วงเงิน 7,590 ล้านบาท
วันที่ 11 มกราคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)เห็นชอบแผนการใช้เงินของกองทุนเพื่อความเสมอภาคทางการศึกษา(กสศ.) ประจําปีงบประมาณ 2566 ในกรอบวงเงินงบประมาณจํานวน 7,590.34 ล้านบาท เพิ่มขึ้นจากปีงบประมาณ 2565 จํานวน 1,938.05 ล้านบาท เพื่อกสศ.จะได้จัดทํารายละเอียดคําของบประมาณรายจ่ายประจําปี งบประมาณ 2566 เสนอสํานักงบประมาณพิจารณาต่อไป
สําหรับรายละเอียดแผนการใช้จ่ายเงินในปีงบประมาณ 2566 ของกสศ.แบ่งเป็น 9 แผนงานประกอบด้วย นวัตกรรมและการวิจัยเพื่อความเสมอภาคทางการศึกษา วงเงิน 372 ล้านบาท, พัฒนาระบบหลักประกันความเสมอภาคทางการศึกษาตั้งแต่ปฐมวัย-ภาคบังคับ วงเงิน 4,829.52 ล้านบาท, พัฒนาคุณภาพโรงเรียนทั้งระบบ วงเงิน 270 ล้านบาท, จัดการศึกษาเชิงพื้นที่เพื่อลดความเหลื่อมล้ํา วงเงิน 90 ล้านบาท
พัฒนาระบบการผลิตและพัฒนาครูสําหรับโรงเรียนพื้นที่ห่างไกล วงเงิน 403.13 ล้านบาท, ส่งเสริมและพัฒนาคุณภาพการศึกษาระดับสูงกกว่าภาคบังคับ วงเงิน 952.29 ล้านบาท, ส่งเสริมและพัฒนาเยาวชนและประชากรวัยแรงงานนอกระบบ วงเงิน 350 ล้านบาท, สื่อสารขับเคลื่อนนโยบายและระดมความร่วมมือ วงเงิน 56.32 ล้านบาท และ บริหารและพัฒนาระบบงาน เช่น พัฒนาระบบเทคโนโลยีสารสนเทศ วงเงิน 267.08 ล้านบาท
ขณะที่ผลประโยชน์ที่จะได้รับประกอบด้วย เด็กและเยาวชนที่ขาดแคลนทุนทรัพย์หรือด้อยโอกาส ได้รับการอุดหนุนเงินเพื่อบรรเทาอุปสรรคการเข้าถึงการศึกษาที่สอดคล้องกับความจําเป็นและเพื่อป้องกันการหลุดออกจากระบบการศึกษาในทุกช่วงระดับชั้น และมีการพัฒนาตามศักยภาพจํานวน 3,017,081 คน/ครั้ง, เยาวชนที่ขาดแคลนทุนทรัพย์หรือด้อยโอกาสได้รับการสนับสนุนให้ศึกษาต่อในระดับชั้นที่สูงกว่าการศึกษาภาคบังคับจํานวน 8,983 คน
เยาวชนและแรงงานนอกระบบการศึกษาได้รับการช่วยเหลือตามความจําเป็นหรือสนับสนุนให้กลับเข้าสู่ระบบการศึกษาและได้รับการพัฒนาทักษะวิชาชีพที่เหมาะสมจํานวน 25,000 คน, ครูและหน่วยจัดการเรียนรู้ทั้งในและนอกระบบการศึกษาได้รับการพัฒนาคุณภาพทั่วถึง โดยเป็นครูหรือนักศึกษาครูจํานวน 23,983 คน และโรงเรียน 750 แห่ง รวมทั้งการได้องค์ความรู้ นวัตกรรม และต้นแบบ สําหรับภาครัฐและสังคมใช้เป็นแนวทางในการสร้างความเสมอภาคทางการศึกษา
.................................
รัฐบาลไทย-ข่าวทำเนียบรัฐบาล-สำนักงานสลากฯ จัดเวทีรับฟังความคิดเห็นประชาชนและศึกษาผลกระทบทางสังคม เกี่ยวกับสลากกินแบ่งรัฐบาล แบบ N3 และ L6
วันพุธที่ 20 กรกฎาคม 2565
สํานักงานสลากฯ จัดเวทีรับฟังความคิดเห็นประชาชนและศึกษาผลกระทบทางสังคม เกี่ยวกับสลากกินแบ่งรัฐบาล แบบ N3 และ L6
สํานักงานสลากฯ จัดเวทีรับฟังความคิดเห็นประชาชนและศึกษาผลกระทบทางสังคม เกี่ยวกับสลากกินแบ่งรัฐบาล แบบ N3 และ L6 เริ่มครั้งแรกที่เชียงใหม่ และเปิดรับความคิดเห็นผ่านช่องทางออนไลน์ตั้งแต่บัดนี้ ถึง 10 สค. 65
วันนี้ (20 กรกฎาคม 2565) เวลา 09.30 น.ที่โรงแรมกรีนนิมมาน อําเภอเมือง จังหวัดเชียงใหม่ นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล พร้อมด้วยพันโท หนุน ศันสนาคม ผู้อํานวยการสํานักงานสลากกินแบ่งรัฐบาล นายทวีป วุฒิบาทุกาจิตต์ รองผู้อํานวยการสํานักงานสลากกินแบ่งรัฐบาล ร่วมประชุมรับฟังความคิดเห็นของผู้มีส่วนได้ส่วนเสียและศึกษาผลกระทบทางสังคม เกี่ยวกับการกําหนดประเภทและรูปแบบสลากกินแบ่งรัฐบาล จังหวัดเชียงใหม่ โดยกิจกรรมแบ่งออกเป็นสองส่วน คือ การรับฟังความคิดเห็นและตอบข้อซักถามในช่วงเช้า และการสนทนากลุ่มย่อย (focus Group) ในช่วงบ่าย โดยมีกลุ่มผู้มีส่วนได้ส่วนเสียที่เข้าร่วมกิจกรรม ประกอบด้วย ตัวแทนจําหน่ายสลาก ผู้ซื้อจองล่วงหน้า ตัวแทนส่วนราชการที่เกี่ยวข้อง สื่อมวลชน และประชาชนผู้ซื้อสลาก
นายธนวรรธน์ พลวิชัย กรรมการและโฆษกคณะกรรมการฯ กล่าวต่อผู้สื่อข่าวว่า จากการ ที่สํานักงานสลากฯ ได้วางแนวทางในการแก้ไขปัญหาสลากเกินราคา เป็น 3ระยะ โดยในระยะสั้น เป็นการตั้งจุดจําหน่ายสลาก 80 ซึ่งขณะนี้มีอยู่ 754 จุดทั่วประเทศ และจะครบ 1,000 จุด ในเดือนสิงหาคมนี้ ส่วนการแก้ไขปัญหาระยะกลาง คือการจําหน่ายสลากผ่านแพลตฟอร์มออนไลน์ หรือสลากดิจิทัล ที่มีกระแสตอบรับเป็นอย่างดีจากพี่น้องประชาชนที่ต้องการซื้อสลากในราคา 80 บาท รวมถึงการคัดเลือกผู้ซื้อจองล่วงหน้าที่ใกล้จะดําเนินการแล้วเสร็จ สําหรับมาตรการแก้ปัญหาสลากเกินราคาในระยะยาว คือ การออกผลิตภัณฑ์ใหม่เพื่อเป็นทางเลือกให้กับผู้ที่ต้องการเสี่ยงโชคอย่างถูกกฎหมาย โดยที่ พระราชบัญญัติสํานักงานสลากกินแบ่งรัฐบาล พ.ศ.2517 และที่แก้ไขเพิ่มเติม กําหนดไว้ว่า “การออกประกาศ กําหนดประเภทและรูปแบบสลากกินแบ่งรัฐบาลโดยความเห็นชอบของคณะรัฐมนตรี ทั้งนี้ ต้องจัดให้มีการรับฟังความคิดเห็นของผู้มีส่วนได้เสียและศึกษาผลกระทบทางสังคม เพื่อนํามาประกอบการพิจารณาก่อนออกประกาศ รวมทั้งต้องให้ผู้ด้อยโอกาสและคนพิการเข้าถึงการเป็นตัวแทน จําหน่ายสลากกินแบ่งรัฐบาลด้วย” ดังนั้น สํานักงานสลากกินแบ่งรัฐบาลจึได้กําหนดประเภทและรูปแบบสลากกินแบ่งรัฐบาลที่จะรับฟังความคิดในครั้งนี้ คือสลากกินแบ่งรัฐบาลตัวเลข 3 หลัก (Number 3 : N3) และสลากกินแบ่งรัฐบาล 6 หลัก (Lottery 6 : L6)
พันโท หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวว่า สําหรับการจัดประชุมรับฟังความคิดเห็นและศึกษาผลกระทบทางสังคม จะจัดขึ้นอีก 5 ครั้ง ในภูมิภาคต่างๆ ได้แก่ ชลบุรี ขอนแก่น เลย นครศรีธรรมราช และกรุงเทพมหานคร ตั้งแต่วันที่ 24 กรกฎาคม – 10 สิงหาคม 2565 สําหรับประชาชนที่สนใจ สามารถเดินทางไปร่วมแสดงความคิดเห็นในพื้นที่ดังกล่าวได้ หรือติดตามรายละเอียดเกี่ยวกับประเภทและรูปแบบสลากกินแบ่งรัฐบาล พร้อมทั้งแสดงความคิดเห็นได้ที่เว็ปไซต์สํานักงานฯ www.glo.or.th หรือ newlottery.glo.or.th ตั้งแต่บัดนี้ จนถึงวันที่ 10 สิงหาคม 2565 หลังจากนั้น สํานักงานฯ จะรวบรวมความคิดเห็น รวมทั้งผลการศึกษาผลกระทบทางสังคมในทุกมิติ ตลอดจนมาตรการต่างๆ ที่เกี่ยวข้อง เสนอคณะกรรมการสลากกินแบ่งรัฐบาล และกระทรวงการคลัง เพื่อพิจารณานําเข้าที่ประชุมคณะรัฐมนตรีต่อไป
รัฐบาลไทย-ข่าวทำเนียบรัฐบาล-ดีอีเอส หนุน สมาคมผู้ใช้ดิจิทัลไทย (DUGA) ค้นหานักโฆษณารุ่นใหม่ ในงาน"The Winner Award X Campus Ads Contest 2021
วันพฤหัสบดีที่ 23 ธันวาคม 2564
ดีอีเอส หนุน สมาคมผู้ใช้ดิจิทัลไทย (DUGA) ค้นหานักโฆษณารุ่นใหม่ ในงาน"The Winner Award X Campus Ads Contest  2021
ดีอีเอส หนุน สมาคมผู้ใช้ดิจิทัลไทย (DUGA) ค้นหานักโฆษณารุ่นใหม่ ในงาน"The Winner Award X Campus Ads Contest  2021
นางสาวชมภารี ชมภูรัตน์ ผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมพิธีประกาศผลและมอบรางวัล"The Winner Award X Campus Ads Contest 2021" จัดโดยสมาคมผู้ใช้ดิจิทัลไทย(DUGA)ซึ่งเป็นกิจกรรมภายใต้โครงการDigital Demand Generation ณห้องJubilee A-Bโรงแรมเดอะเบอร์เคลีย์ ประตูน้ํานับเป็นอีกกิจกรรมที่สร้างความสัมพันธ์อันดีและเลกเปลี่ยนประสบการณ์ทํางานร่วมกันระหว่างสถาบันศึกษาต่างๆกับคณะกรรมการผู้จัดการและองค์ที่ให้การสนับสนุนเพื่อเปิดโอกาสให้เยาวชนนิสิตนักศึกษาในระดับอุดมศึกษาได้มีเวทีเพื่อแสดงความสามารถและความคิดสร้างสรรค์ในการผลิตคลิปวีดิโอโฆษณาจากหลากหลายโจทย์อุตสาหกรรมชั้นนําของประเทศและได้บ่มเพาะความรู้เชิงลึกในการทําคลิปวีดิโอจากกูรูผู้เชี่ยวชาญรวมทั้งเป็นโอกาสที่ดีในการค้นหานักโฆษณารุ่นใหม่
************
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 19 กรกฎาคม 2564​ พบพนง.ติดเชื้อไวรัส COVID-19 จำนวน 17 ราย
วันจันทร์ที่ 19 กรกฎาคม 2564
ประกาศ ขสมก. ประจําวันที่ 19 กรกฎาคม 2564​ พบพนง.ติดเชื้อไวรัส COVID-19 จํานวน 17 ราย
ประกาศ ขสมก. ประจําวันที่ 19 กรกฎาคม 2564​ พบพนง.ติดเชื้อไวรัส COVID-19 จํานวน 17 ราย
1) พนักงานขับรถโดยสารปรับอากาศ สาย 79 เพศชาย อายุ 57 ปี
2) พนักงานเก็บค่าโดยสารรถปรับอากาศ สาย 79 เพศชาย อายุ 59 ปี
3) พนักงานเก็บค่าโดยสารรถปรับอากาศ สาย 79 เพศหญิง อายุ 29 ปี
4) พนักงานเก็บค่าโดยสารรถปรับอากาศ สาย 509 เพศหญิง อายุ 39 ปี
5) พนักงานขับรถโดยสารธรรมดา สาย 11 เพศชาย อายุ 30 ปี
6) พนักงานเก็บค่าโดยสารรถธรรมดา สาย 24 เพศหญิง อายุ 47 ปี
7) พนักงานขับรถโดยสารปรับอากาศ สาย 140 เพศชาย อายุ 51 ปี
8) พนักงานเก็บค่าโดยสารรถปรับอากาศ สาย 107 เพศหญิง อายุ 60 ปี
9) พนักงานบัญชีค่าโดยสาร ระดับ 4 อู่สวนสยาม เขตการเดินรถที่ 8 เพศชาย อายุ 60 ปี
10) นายท่าปล่อยรถโดยสาร สาย 77 และสาย 180 อู่ใต้ทางด่วนสาธุประดิษฐ์ เขตการเดินรถที่ 4 เพศชาย อายุ 59 ปี
11) พนักงานเก็บค่าโดยสารรถปรับอากาศ สาย 16 เพศหญิง อายุ 44 ปี
12) พนักงานขับรถโดยสารปรับอากาศ สาย A1 เพศหญิง อายุ 48 ปี
13) พนักงานขับรถโดยสารธรรมดา สาย 191 เพศชาย อายุ 48 ปี
14) เจ้าหน้าที่สายตรวจพิเศษ กลุ่มงานสายตรวจพิเศษ เพศชาย อายุ 58 ปี
15) พนักงานธุรการ ระดับ 4 งานบริการ เขตการเดินรถที่ 6 อู่บรมราชชนนี เพศหญิง อายุ 59 ปี
16) พนักงานเก็บค่าโดยสารรถปรับอากาศ สาย 39 เพศหญิง อายุ 53 ปี
17) พนักงานขับรถโดยสารธรรมดา สาย 7ก เพศชาย อายุ 45 ปี
รัฐบาลไทย-ข่าวทำเนียบรัฐบาล-นายกฯ สั่งการจัดกำลังเจ้าหน้าที่ตำรวจกว่า 80,000 นายทั่วประเทศ อำนวยความสะดวกดูแล ปชช. ช่วงเทศกาลปีใหม่
วันจันทร์ที่ 20 ธันวาคม 2564
นายกฯ สั่งการจัดกําลังเจ้าหน้าที่ตํารวจกว่า 80,000 นายทั่วประเทศ อํานวยความสะดวกดูแล ปชช. ช่วงเทศกาลปีใหม่
.....
นายธนกร วังบุญคงชนะ โฆษกประจําสํานักนายกรัฐมนตรี เผยว่า นายกรัฐมนตรีมีดําริให้สํานักงานตํารวจแห่งชาติ จัดกําลังเจ้าหน้าที่ตํารวจกว่า 80,000 นายทั่วประเทศ ไว้คอยอํานวยความสะดวกดูแลประชาชน ขณะเดินทางกลับภูมิลําเนาหรือท่องเที่ยวช่วงเทศกาลปีใหม่
.
คาดการณ์ว่าปีนี้จะมีปริมาณรถเข้า - ออก กทม. ระหว่างวันที่ 29 ธ.ค. 64 - 4 ม.ค. 65 จํานวนมากกว่า 7 ล้านคัน ดังนั้น สํานักงานตํารวจแห่งชาติ จึงได้กําหนดนโยบายด้านการจราจรไว้แล้ว เช่น
.
1. จัดทําแผนที่แสดงเส้นทางสํารอง เส้นทางเลี่ยง และเส้นทางลัด พร้อมประสานหน่วยงานที่เกี่ยวข้องเร่งคืนพื้นผิวจราจรให้เสร็จสิ้นภายในวันที่ 25 ธ.ค. 64
.
2. บริการห้องพักฟรีทั่วไทย จากตํารวจทางหลวง สําหรับให้ประชาชนแวะพัก บริการเครื่องดื่มและขนม ห้องน้ํา
.
3. ออกข้อบังคับฯ ว่าด้วยการกําหนดช่องหรือแนวทางเดินรถขึ้นและล่อง (Reversible Lane) ขาออก กทม. 9 เส้นทาง และข้อบังคับฯ ว่าด้วยการกําหนดห้ามรถบรรทุก 10 ล้อขึ้นไป วิ่งในถนนบางสาย
.
4. ตั้งจุดตรวจกวดขันวินัยจราจร จุดตรวจวัดแอลกอฮอล์ตามมาตรฐาน (Standard Operation Procedure) รวมทั้งให้สายตรวจจราจรออกตรวจในพื้นที่เสี่ยงที่มักเกิดอุบัติเหตุหรือมีสถิติการกระทําผิดบ่อยครั้ง
.
5. ให้ทุกสถานีตํารวจจัดทําฐานข้อมูลบัญชีกลุ่มเสี่ยงในพื้นที่ ไม่ว่าจะเป็น บัญชีบุคคลเสี่ยง บัญชีร้านค้าเสี่ยง และบัญชีกิจกรรมเสี่ยง
.
นอกจากนี้ กรมการขนส่งทางบกได้เตรียมความพร้อมรองรับประชาชนที่จะเดินทางในช่วงเทศกาลปีใหม่ โดยขอความร่วมมือผู้ประกอบการให้จัดเตรียมรถโดยสารประจําทางและรถโดยสารไม่ประจําทางให้เพียงพอ
.
อ่านเพิ่มเติม คลิกhttps://www.thaigov.go.th/news/contents/details/49551
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กพร. จับมือ CPAC ร่วมพัฒนาและบริหารจัดการแหล่งน้ำจากขุมเหมืองสู่ความยั่งยืน
วันจันทร์ที่ 20 ธันวาคม 2564
กพร. จับมือ CPAC ร่วมพัฒนาและบริหารจัดการแหล่งน้ําจากขุมเหมืองสู่ความยั่งยืน
พิธีลงนามบันทึกความเข้าใจว่าด้วยความร่วมมือด้านการพัฒนาและการบริหารจัดการแหล่งน้ําจากขุมเหมืองอย่างยั่งยืน หวังยกระดับคุณภาพชีวิตของชุมชนรอบพื้นที่เหมืองแร่
กพร. จับมือ CPAC ร่วมพัฒนาและบริหารจัดการแหล่งน้ําจากขุมเหมืองสู่ความยั่งยืน
กรมอุตสาหกรรมพื้นฐานและการเหมืองแร่ (กพร.) กระทรวงอุตสาหกรรม ร่วมกับ บริษัท ผลิตภัณฑ์และวัตถุก่อสร้าง จํากัด (CPAC) จัดพิธีลงนามบันทึกความเข้าใจว่าด้วยความร่วมมือด้านการพัฒนาและการบริหารจัดการแหล่งน้ําจากขุมเหมืองอย่างยั่งยืน หวังยกระดับคุณภาพชีวิตของชุมชนรอบพื้นที่เหมืองแร่
นายภานุวัฒน์ ตริยางกูรศรี รองปลัดกระทรวงอุตสาหกรรม เปิดเผยภายหลังเป็นสักขีพยานในพิธีลงนามบันทึกความเข้าใจว่าด้วยความร่วมมือ เรื่อง “การพัฒนาและการบริหารจัดการแหล่งน้ําจากขุมเหมืองอย่างยั่งยืน” ระหว่างกรมอุตสาหกรรมพื้นฐานและการเหมืองแร่ และ บริษัท ผลิตภัณฑ์และวัตถุก่อสร้าง จํากัด ว่า การลงนามบันทึกความเข้าใจในวันนี้ นับเป็นเรื่องน่ายินดีที่ทั้งสองหน่วยงานได้ร่วมมือกันแลกเปลี่ยนนวัตกรรมและองค์ความรู้เพื่อให้เกิดการทํางานแบบบูรณาการร่วมกัน ต่อยอดโครงการต้นแบบในการบริหารจัดการแหล่งน้ําจากขุมเหมืองเพื่อแก้ปัญหาภัยแล้ง และใช้เป็นพื้นที่แก้มลิงเพื่อรองรับน้ําและบรรเทาปัญหาอุทกภัยในฤดูน้ําหลาก ซึ่งเป็นการยกระดับคุณภาพชีวิตของชุมชนโดยรอบเหมืองแร่ให้มีน้ําใช้เพื่ออุปโภคและการเกษตรอย่างเพียงพอตลอดทั้งปี
นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ กล่าวว่า กพร. ได้สํารวจขุมเหมืองโดยการประเมินปริมาณน้ําและศักยภาพในการกักเก็บน้ําขุมเหมืองด้วยเทคโนโลยีอากาศยานไร้คนขับ (Drone) และเทคโนโลยีเรือสํารวจความลึกใต้น้ําสําหรับการรังวัดจัดทําแผนที่ภูมิประเทศขุมเหมือง พร้อมทั้งวิเคราะห์คุณภาพน้ําของขุมเหมืองทั่วประเทศ ปัจจุบันมีขุมเหมืองที่มีศักยภาพและสามารถนําน้ําไปใช้ประโยชน์ได้ไม่น้อยกว่า 240 บ่อ มีปริมาตรน้ําไม่น้อยกว่า 218 ล้านลูกบาศก์เมตร ซึ่งส่วนใหญ่คุณภาพน้ําผ่านเกณฑ์มาตรฐานและมีความปลอดภัยต่อการนําน้ําไปใช้เพื่อการอุปโภคและเกษตรกรรมได้ โดยจะร่วมมือกับบริษัทฯ ในการขยายผลโครงการต้นแบบไปยังขุมเหมืองอื่น ๆ อย่างเป็นรูปธรรมต่อไป
นายปัญญา โสภาศรีพันธ์ ผู้อํานวยการธุรกิจสัมพันธ์และพัฒนาองค์กรอย่างยั่งยืน บริษัท ผลิตภัณฑ์และวัตถุก่อสร้าง จํากัด กล่าวเพิ่มเติมว่า CPAC พร้อมสนับสนุน กพร. ทั้งการถ่ายทอดและพัฒนาองค์ความรู้ด้านเทคโนโลยีการบริหารจัดการน้ํา ตามความมุ่งหวังของ CPAC ที่จะยกระดับความสามารถเข้าสู่ Green Solution เพื่อให้เกิดการพัฒนาความรู้ ขยายโอกาสในการสร้างธุรกิจ และสร้างสรรค์สิ่งแวดล้อมให้ดีขึ้นอย่างยั่งยืน ตามวิสัยทัศน์ในการดําเนินธุรกิจของ SCG ที่ยึดหลัก ESG (Environmental, Social and Governance) มุ่งสร้างคุณค่าให้กับผู้มีส่วนได้ส่วนเสียทุกกลุ่ม ตามหลักการสร้างคุณค่าร่วม (Creating Shared Value: CSV) โดยคํานึงถึงผลกระทบและประโยชน์ที่จะเกิดขึ้น
“การลงนามบันทึกความเข้าใจที่เกิดขึ้นในครั้งนี้ นอกจากจะเป็นการพัฒนาองค์ความรู้และเทคโนโลยีของทั้งสองหน่วยงานในการพัฒนาและบริหารจัดการแหล่งน้ําจากขุมเหมืองอย่างยั่งยืนแล้ว ยังเป็นการสร้างความสัมพันธ์ที่ดีต่อชุมชนโดยรอบ สอดรับกับนโยบาย ‘เหมืองแร่เพื่อชุมชน’ ของ กพร. รวมถึงเป็นการเสริมสร้างภาพลักษณ์ที่ดีต่อการประกอบการเหมืองแร่ให้เป็นที่ยอมรับของสังคมและชุมชน” อธิบดีกรมอุตสาหกรรมพื้นฐานและการเหมืองแร่ กล่าวทิ้งท้าย